**รายงานการประชุมหัวหน้าส่วนราชการ ผู้บริหารสถานศึกษา ผู้บริหารท้องถิ่น
รัฐวิสาหกิจ และกำนัน ผู้ใหญ่บ้าน ฯลฯ อำเภอพรหมบุรี**

**ครั้งที่ 5/2560**

**วันพุธที่ 3 พฤษภาคม พ.ศ. 2560 เวลา 09.00 น.
ณ หอประชุมอำเภอพรหมบุรี**

**...................................................................**

**ผู้มาประชุม**

1. นายบรรลือ ชูชาติ นายอำเภอพรหมบุรี

2. พ.ต.ท.ณรงค์ชัย บุตรยี่ ผู้กำกับการสถานีตำรวจภูธรพรหมบุรี (แทน)

3. นายพิพัฒน์ ธนินชัยภูริวัฒน์ ท้องถิ่นอำเภอพรหมบุรี.

4. นายจิรวัฒน์ วิเศษชลหาร ปศุสัตว์อำเภอพรหมบุรี

 5. **นางสาวละเมียด โพธิ์งาม** ที่ดินอำเภอพรหมบุรี

6. นาย นายวิสุทธิ์ รอดคำ สาธารณสุขอำเภอพรหมบุรี

7. ร.ท.สมเพษ ธัญญเจริญ ผบ.มว.2 ชป.พท.ที่6 (ป.พัน.711)

8. นางสาวพรกนก สุขอุดม พัฒนาการอำเภอพรหมบุรี

9. **นายชาญวุธ สนธิ** สรรพากรพื้นที่สาขาพรหมบุรี

10.นายสาธิต ทองสุพรรณ์ภา ผอ.กศน.อำเภอพรหมบุรี

11. นางจินตนา โตอิ่ม ผู้จัดการ ธกส. สาขาพรหมบุรี

12. นางชนัญชิดา นุ่มหอม นายกเทศมนตรีตำบลบางน้ำเชี่ยว (แทน)

13. นายธนบดี พรมจันทร์ นายกเทศมนตรีตำบลพรหมบุรี (แทน)

14. นางสาวสุภลักษณ์ ทองใบ นายกองค์การบริหารส่วนตำบลโรงช้าง (แทน)

15. นายดิเรก ผ่องทรัพย์ นายกองค์การบริหารส่วนตำบลบ้านหม้อ (แทน)

16. พ.อ.อ.สมเดช สุขเรืองรอง นายกองค์การบริหารส่วนตำบลบ้านแป้ง (แทน)

17. น.ส.เบญจวรรณ สังข์วงษ์ นายกองค์การบริหารส่วนตำบลพระงาม (แทน)

18. นายอนุรักษ์ เอื้อเฟื้อพันธุ์ ประธานชมรมกำนัน ผู้ใหญ่บ้าน/กำนันตำบลพรหมบุรี

19. นายบุญธรรม สินเขียวพงศ์ กำนันตำบลบางน้ำเชี่ยว

20. นายโอภาส ขำเจริญ กำนันตำบลบ้านแป้ง

21. นายประสิทธิ์ นนท์วงษ์ กำนันตำบลบ้านหม้อ

22. นายมานะ ผลทับทิม กำนันตำบลพระงาม

23. นายมาโนจน์ ภู่ระหงษ์ กำนันตำบลโรงช้าง

24. นายอนันต์ ทองประทีป กำนันตำบลหัวป่า

25. นายเจษฎา ปาลวัฒน์ ปลัดอำเภอ

26. นางบุษยา เกตุแก้ว ปลัดอำเภอ

27. นายณัฐวุฒิ เรืองสม ปลัดอำเภอ

28. นางพีรภาว์ แก่นเสน ปลัดอำเภอ

29. นางสาวจินตนา ทาภักดี ปลัดอำเภอ

**ผู้ไม่มาประชุม** 1. ร.ต.มานิต พัดนาก รักษาการแทนสัสดีอำเภอพรหมบุรี (ติดราชการ)

 2. นางสมคิด ตั๋วสมพงษ์ เกษตรอำเภอพรหมบุรี (ติดราชการ)

**มติที่ประชุม รับทราบ**

**/เมื่อที่ประชุม…**

**-2-**

เมื่อที่ประชุมพร้อม นายบรรลือ ชูชาติ นายอำเภอพรหมบุรี ประธานการประชุมกล่าวเปิดการประชุมหัวหน้าส่วนราชการ ผู้บริหารสถานศึกษา ผู้บริหารท้องถิ่น รัฐวิสาหกิจและกำนัน ครั้งที่ 5/2560 ประจำเดือน พฤษภาคม 2560 และดำเนินการประชุมตามระเบียบวาระการประชุม ดังนี้

**ระเบียบวาระที่ 1** เรื่อง  **เรื่องประธานแจ้งที่ประชุมทราบ**

**- ไม่มี -**

**ระเบียบวาระที่ 2 เรื่อง รับรองรายงานการประชุมกำนัน ผู้ใหญ่บ้านฯ ครั้งที่ 4/2560 เมื่อวันอังคารที่ 4 เมษายน 2560**

 **สามารถเปิดดูได้ทางเว็บไซต์ www. phromburi.com**

**ระเบียบวาระที่ 3** เรื่อง **ข้อราชการของส่วนราชการต่างๆ**

3.1 ที่ทำการปกครองอำเภอพรหมบุรี

 **1) เรื่อง กำหนดการประชุมประจำเดือน หัวหน้าส่วนราชการ กำนัน ผู้ใหญ่บ้าน ฯ อำเภอพรหมบุรี**

กำหนดการประชุมประจำเดือน มิถุนายน 2560 ของหัวหน้าส่วนราชการฯ กำนัน ผู้ใหญ่บ้าน ฯลฯ ตรงกับวันศุกร์ที่ 2 มิถุนายน 2560 เวลา 09.00 น. เป็นต้นไป ณ หอประชุม

 อำเภอพรหมบุรี หากมีการเปลี่ยนแปลงวัน เวลา จะแจ้งให้ทราบอีกครั้ง

 **2) เรื่อง การจัดงานเทศกาลกินปลาและของดีเมืองสิงห์บุรี ครั้งที่ 22**

จังหวัดสิงห์บุรี กำหนดจัดงานเทศกาลกินปลาและของดีเมืองสิงห์บุรี ครั้งที่ 22 ระหว่างวันที่ 4 – 13 พฤษภาคม 2560 ณ บริเวณศูนย์ราชการจังหวัดสิงห์บุรี กิจกรรมที่อำเภอดำเนินการและรับผิดชอบในส่วนที่เกี่ยวข้อง ดังนี้

1 วันที่ 4 พฤษภาคม 2560 เวลา 07.45 น. พิธีบวงสรวง และสักการะสิ่งศักดิ์สิทธิ์ ณ บริเวณศาลากลางจังหวัดสิงห์บุรี (หลังเก่า)

2. วันที่ 5 พฤษภาคม 2560 การจัดขบวนแห่ประชาสัมพันธ์การจัดงานเทศกาลกินปลาฯ

 - อำเภอพรหมบุรี มีคำสั่ง ที่ 75/2560 ลงวันที่ 28 เมษายน 2560 มอบหมายภารกิจให้ส่วนราชการ องค์กรปกครองส่วนท้องถิ่น กำนัน ผู้ใหญ่บ้าน รับผิดชอบในการจัดขบวนแห่ โดยขบวนแห่อำเภอพรหมบุรี ประกอบไปด้วย ป้ายขบวน/ป้ายคำขวัญ/ขบวนไทยพวน/ขบวนรถพระพรหม/ขบวนรถของดีอำเภอพรหมบุรี และ มวลชนกำนัน ผู้ใหญ่บ้าน ฯลฯ โดยให้ผู้เข้าร่วมขบวนพร้อมกันที่บริเวณหน้าวัดโพธิ์แก้วนพคุณ ในวันที่ 5 พฤษภาคม 2560 เวลา 14.30 น.

3. วันที่ 7 พฤษภาคม 2560 การประกวดร้องเพลง “ลูกทุ่งเสียงทอง ท้องที่เมืองสิงห์บุรี” อำเภอพรหมบุรี ได้ส่งผู้ใหญ่บ้านเข้าร่วมประกวดร้องเพลง 2 คน ประกอบด้วย

1. นายสุวัฒน์ วรพิมพงษ์ ผู้ใหญ่บ้าน หมู่ที่ 5 ตำบลบางน้ำเชี่ยว

2. นางสาวกรรณิการ์ พาพันธุ์เรือง ผู้ใหญ่บ้าน หมู่ที่ 1 ตำบลพรหมบุรี

4. วันที่ 10 พฤษภาคม 2560 การประกวด “ธิดามัจฉา งานกินปลาสิงห์บุรี” จังหวัดกำหนดให้ทุกอำเภอต้องส่งสาวงามเข้าประกวด และเทศบาลตำบลพรหมบุรีได้ส่งสาวงามเข้าประกวด 1 คน

5. วันที่ 12 พฤษภาคม 2560 เหล่ากาชาดจังหวัดสิงห์บุรี มอบหมายให้อำเภอพรหมบุรีรับผิดชอบอยู่เวรประจำร้านมัจฉากาชาด โดยให้อำเภอพรหมบุรีจัดเจ้าหน้าที่ประจำร้าน จำนวน 30 คน ปฏิบัติหน้าที่ตั้งแต่เวลา 15.00 – 24.00 น.

-3-

 **3) เรื่อง สรุปผลการดำเนินการป้องกันและลดอุบัติเหตุทางถนน ช่วงเทศกาลสงกรานต์ 2560**

 **ระหว่างวันที่ 11 – 17 เมษายน 2560 อำเภอพรหมบุรี จังหวัดสิงห์บุรี**

 **ผู้เสียชีวิต จำนวน 1 ราย เหตุเกิดเมื่อวันที่ 14 เมษายน 2560 เวลาประมาณ 18.10 น. บริเวณถนนสายเอเชีย ขาขึ้น จุดกลับรถทางเข้าโรงพยาบาลพรหมบุรี อ.พรหมบุรี จ.สิงห์บุรี**

 **ที่เกิดเหตุ รถจักรยานยนต์ยี่ห้อฮอนด้า รุ่นเวฟ สีแดง หมายเลขทะเบียน ขทก -465 ลพบุรี ตัดหน้ากระชั้นชิด รถเก๋ง โตโยต้าแคมรี่ สีบรอนทอง หมายเลขทะเบียน ชฬ -5681 กรุงเทพฯ ซึ่งนาง HTAY KYWE อายุ 37 ปี เป็นผู้ขับขี่ และนาง DAW WIN อายุ 39 ปี คนซ้อนท้าย ได้รับบาดเจ็บสาหัส เจ้าหน้าที่กู้ภัยนำส่งโรงพยาบาลสิงห์บุรี**

 **เช้าวันที่ 15 เมษายน 2560 เวลา 06.50 นาง DAW WIN คนซ้อนท้ายเสียชีวิต**

 **อำเภอพรหมบุรี ขอขอบคุณเจ้าหน้าที่ตำรวจ ทหาร กำนัน ผู้ใหญ่บ้าน ฯลฯ สาธารณสุขอำเภอ อปพร. และ องค์กรปกครองส่วนท้องถิ่น ที่ปฏิบัติหน้าที่ด้วยความเข้มแข็ง อำนวยความสะดวก ความปลอดภัยให้ประชาชนที่สัญจรไป-มา**

 **4) เรื่อง แจ้งเตือนพายุฤดูร้อนบริเวณประเทศไทย**

ในช่วงวันที่ 1 – 3 พฤษภาคม 2560 ลมใต้และลมตะวันออกเฉียงใต้พัดปกคลุมประเทศไทย ทำให้มีฝนฟ้าคะนองได้บางพื้นที่ และมีอากาศร้อนกับมีอากาศร้อนจัดบางพื้นที่ ส่วนในช่วงวันที่ 4 – 7 พฤษภาคม 2560 บริเวณความกดอากาศสูงอีกระลอกจากประเทศจีนจะแผ่ลงมาปกคลุมภาคตะวันออกเฉียงเหนือตอนบนและทะเลจีนใต้ ในขณะที่ประเทศไทยมีอากาศร้อน ลักษณะเช่นนี้ทำให้บริเวณภาคตะวันออกเฉียงเหนือ ภาคเหนือ ภาคกลาง และภาคตะวันออก จะมีพายุฤดูร้อนเกิดหลายพื้นที่ โดยมีพายุฝนฟ้าคะนอง ฟ้าผ่า ลมกระโชกแรง กับมีลูกเห็บตกบางแห่ง และอากาศจะคลายความร้อนลง

 อำเภอพรหมบุรีพิจารณาแล้ว เพื่อเตรียมการป้องกันและระมัดระวังอันตรายจากภัยธรรมชาติที่อาจจะเกิดขึ้นในพื้นที่ จึงขอให้องค์กรปกครองส่วนท้องถิ่น กำนัน ผู้ใหญ่บ้านและหน่วยงานที่เกี่ยวข้องดำเนินการ ดังนี้

 1. ตรวจสอบ ซ่อมแซม อาคารบ้านเรือน และระบบไฟฟ้า สิ่งของต่างๆให้อยู่ในสภาพที่แข็งแรง และปลอดภัยอยู่เสมอ โดยเฉพาะสิ่งของที่อาจจะหักโค่นได้ เช่น ต้นไม้ ป้ายโฆษณา และเสาไฟฟ้า

 2. ประชาสัมพันธ์ผ่านวิทยุกระจายเสียง หอกระจายข่าวประจำหมู่บ้าน แจ้งเตือนประชาชนในพื้นที่ทราบ

 3. เตรียมความพร้อมการปฏิบัติการให้ความช่วยเหลือประชาชน ตลอด 24 ชั่วโมง

 4. หากเกิดสถานการณ์ ขอให้รายงานให้อำเภอทราบทันที ทางโทรศัพท์/โทรสาร 036-599444

-4-

 **5) เรื่อง โครงการ “หน่วยบำบัดทุกข์ บำรุงสุข สร้างรอยยิ้มให้ประชาชน” จังหวัดสิงห์บุรี**

 ด้วยจังหวัดสิงห์บุรี กำหนดจัดกิจกรรมโครงการ “หน่วยบำบัดทุกข์ บำรุงสุข สร้างรอยยิ้ม ให้ประชาชน” จังหวัดสิงห์บุรีในวันอังคารที่ 23 พฤษภาคม 2550 ณ วัดเทพมงคลหมู่ที่ 4 ต.โรงช้าง โดย มีกิจกรรมประกอบด้วย

 **- กิจกรรม “ปกป้องสถาบันสำคัญของชาติ”**

 **- กิจกรรม “หน่วยบำบัดทุกข์ฯ”**

 อำเภอจึงขอเชิญหัวหน้าส่วนราชการ องค์กรปกครองส่วนท้องถิ่น กำนัน ผู้ใหญ่บ้าน ฯลฯ ไปร่วม กิจกรรมฯ ตามวัน เวลา และสถานที่ดังกล่าว

**มติที่ประชุม รับทราบ**

ระเบียบวาระที่ 4 **เรื่อง ข้อราชการของส่วนราชการต่างๆ**

 **4.๑ ส่วนราชการอื่นๆ**

  **1. สำนักงานพัฒนาชุมชนอำเภอ**

 **เรื่อง การจัดเก็บข้อมูลพื้นฐานระดับหมู่บ้าน (กชช.2ค.) ปี 2560**

ขอความร่วมมือ หมู่บ้านในเขต อบต. ส่งแบบสอบถามให้สำนักงานพัฒนาชุมชนอำเภอพรหมบุรี ภายในวันที่ 9 พฤษภาคม 2560 เพื่อให้เจ้าหน้าที่บันทึกข้อมูล เพื่อส่งจังหวัดต่อไป

**เรื่อง การคัดเลือกคณะกรรมการพัฒนาสตรี**

เนื่องจากคณะกรรมการพัฒนาสตรีหมู่บ้าน (กพสม.) คณะกรรมการพัฒนาสตรีตำบล (กพสต.)

และคณะกรรมการพัฒนาบทบาทสตรีอำเภอ (กพสอ.) ได้หมดวาระในการดำรงตำแหน่ง แล้ว

จึงขอให้ทุกหมู่บ้าน ประสานกับพัฒนากรประจำตำบล เพื่อลงไปคัดเลือกคณะกรรมการพัฒนาสตรีหมู่บ้าน

 (กพสม.) จำนวน 9 -15 คน และคณะกรรมการพัฒนาสตรีตำบล (กพสต.) จำนวน 9 คน ให้แล้วเสร็จภายในเดือน พฤษภาคม 2560 เพื่อที่อำเภอจะได้ดำเนินการคัดเลือก คณะกรรมการพัฒนาสตรีอำเภอ (กพสอ.) ต่อไป ซึ่งคณะกรรมการพัฒนาสตรีชุดใหม่นี้ จะมีวาระการดำรงตำแหน่ง ตั้งแต่วันที่ 1 ตุลาคม 2560 จนถึง วันที่ 30 กันยายน 2564

**มติที่ประชุม รับทราบ**

 **4.1 สำนักงานสาธารณสุขอำเภอพรหมบุรี**

 **1. เรื่อง ขอความร่วมมือประชาสัมพันธ์**

สำนักงานสาธารณสุขอำเภอพรหมบุรี ขอประชาสัมพันธ์เชิญชวน ส่วนราชการ องค์กรปกครองส่วนท้องถิ่น กำนัน ผู้ใหญ่บ้าน ฯลฯ ร่วมบริจาคดวงตา ในโครงการดวงตาสดใสเทิดไท้ 84 พรรษามหาราชินี เพื่อช่วยเหลือผู้ป่วยที่มีปัญหาเรื่องสายตา หากมีท่านใดสนใจที่จะเข้าร่วมบริจาคสามารถกรอกรายละเอียดตามเอกสารแผ่นพับที่เจ้าหน้าที่แจกให้ หรือสอบถามรายละเอียดเพิ่มเติมได้ที่สำนักงานสาธารณสุขอำเภอหรือทางเว็บไซต์สภากาชาดไทย

**มติที่ประชุม รับทราบ**

 **4.2 สำนักงานปศุสัตว์อำเภอพรหมบุรี**

 **1. เรื่อง การเข้าร่วมโครงการหน่วยบำบัดทุกข์ บำรุงสุข สร้างรอยยิ้มให้ประชาชน**

สำนักงานปศุสัตว์อำเภอพรหมบุรี ได้เข้าร่วมโครงการหน่วยบำบัดทุกข์ บำรุงสุข สร้างรอยยิ้มให้ประชาชน ในวันที่ 23 พฤษภาคม 2560 ณ วัดเทพมงคล โดยการออกให้บริการรับทำหมันให้กับสุนัขและแมว ทั้งเพศผู้และเพศเมีย จึงขอความร่วมมือให้กำนัน ผู้ใหญ่บ้าน ฯลฯ ประชาสัมพันธ์แจ้งให้ประชาชนในพื้นที่มารับบริการในวัน เวลา และสถานที่ดังกล่าว

-5-

 **2. เรื่อง การเคลื่อนย้ายสัตว์ในพื้นที่**

 ขอความร่วมมือ กำนัน ผู้ใหญ่บ้าน ฯลฯ ในการแจ้งเบาะแสการเคลื่อนย้ายสัตว์ในพื้นที่ หากพบว่ามีการเคลื่อนย้ายสัตว์ที่ผิดสังเกต หรือมีการเคลื่อนย้ายจากบุคคลแปลกหน้า ขอให้แจ้งสำนักงานปศุสัตว์อำเภอทันที เพื่อที่เจ้าหน้าที่จะได้ออกตรวจสอบใบอนุญาตในการเคลื่อนย้าย และเพื่อป้องกันโรคติดต่อที่มาพร้อมกับสัตว์แต่ละประเภท

**มติที่ประชุม รับทราบ**

 **4.3 สถานีตำรวจภูธรพรหมบุรี**

 **🖝เรื่อง การปฏิบัติหน้าที่ของสถานีตำรวจภูธรพรหมบุรี**

สถานีตำรวจภูธรพรหมบุรีขอแจ้งผลการปฏิบัติงานของเจ้าหน้าที่ตำรวจ ประจำเดือนเมษายน2560 ดังนี้

1. คดีเกี่ยวกับชีวิตร่างกาย เพศ เกิดเหตุ – คดี
2. คดีเกี่ยวกับทรัพย์ เกิดเหตุ - ราย ผู้ต้องหา – คน
3. ผลการจับกุมยาเสพติดข้อหาครอบครองเพื่อจำหน่าย จับกุมได้ 1 ราย ผู้ต้องหา 1 คน รวมยาเสพติด จำนวน 10.5 เม็ด
4. ผลการจับกุมยาเสพติดข้อหาครอบครอง จับกุมได้ 1 ราย ผู้ต้องหา 1 คน ยาเสพติด

 จำนวน 14 เม็ด

1. ผลการจับกุมข้อหาครอบครองกัญชาโดยไม่ได้รับอนุญาต จับกุมได้ 1 ราย ผู้ต้องหา 1 คน ของกลางกัญชา 6 กรัม

**มติที่ประชุม รับทราบ**

**4.4 ธนาคารเพื่อการเกษตรและสหกรณ์การเกษตร สาขาพรหมบุรี**

**เรื่อง การแจ้งยอดการลงทะเบียนผู้มีรายได้น้อย**

 ธนาคารเพื่อการเกษตรและสหกรณ์การเกษตร ขอแจ้งยอดผู้ลงทะเบียนของผู้มีรายได้น้อย ของอำเภอพรหมบุรี ณ วันที่ 30 เมษายน 2560 มีจำนวน 2,800 คน ยอดรวมทั้งจังหวัดสิงห์บุรี มี 28,500 คน สำหรับสิทธิประโยชน์ของผู้ลงทะเบียนฯ จะได้รับ ได้แก่ ส่วนลดในการชำระค่าน้ำค่าไฟ ส่วนลดในการซื้อสินค้าจากร้านธงฟ้า โดยรัฐบาลจะแจกบัตรประจำตัวผู้ลงทะเบียนในวันที่ 1 ตุลาคม 2560 เป็นต้นไป

**มติที่ประชุม รับทราบ**

**ประธานฯ** - หากไม่มีผู้ใดจะเสนอเรื่องในที่ประชุมอีก ขอขอบคุณ และขอปิดการประชุม

**เลิกประชุม เวลา 12.00 น.**

 (ลงชื่อ) วิจิตรา วันจำแก้ว ผู้จดบันทึกรายงานการประชุม

 (นางสาววิจิตรา วันจำแก้ว)

 (ลงชื่อ) จินตนา ทาภักดี ผู้ตรวจรายงานการประชุม (นางสาวจินตนา ทาภักดี)